Nordjyllands Politi har anholdt og sigtet to unge mænd på henholdsvis 19 og 22 år for lørdag morgen at have voldtaget en kvinde i Hjørring. De to mænd er søndag fremstillet i grundlovsforhør i Retten i Hjørring, hvor dommeren valgte at varetægtsfængsle de anholdte frem til 1. marts. Grundlovsforhøret blev holdt for lukkede døre, hvorfor det er sparsomt med oplysninger i sagen. Ifølge anklager ved Nordjyllands Politi, Søren Riis Andersen, nægter de to sig skyldige.

Opsummering:
To unge mænd er søndag fængslet og sigtet for at have voldtaget en kvinde.